Във връзка с постъпило Уведомление *с* вх. № ОВОС-1281/29.04.2022г., писмо на БД ИБР-Пловдив с вх. №ОВОС-1281-9/20.10.2022г. за инвестиционно предложение (ИП): „Овцеферма“, в поземлен имот с идентификатор 62949.187.32, местност „ТЕПЕ ДЕБИ“, землище на с. Розино, община Карлово, област Пловдив и становище с изх. №ПУ-01-452(1)/25.05.2022г. на Басейнова Дирекция Източнобеломорски район Пловдивс възложител И. ИДРИЗ,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното инвестиционно предложение попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Имотът попада в границите на защитени зони (ЗЗ) от Европейската екологична мрежа „НАТУРА 2000“, „Централен балкан-буфер“ – BG0001493 и „Средна гора“ - BG0002054.

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на зоните.

Копие на писмото е изпратено до Община Карлово, Км. с. Розино с БД ИБР-Пловдив.

Отговорено от РИОСВ-Пловдив на 28.10.2022г.